Trondheim 8. november 2016

**Protokoll kretsstyremøte nr 6 2016-2018**

Tilstede: Terje Roel(sak 33 a og 34), May Romundstad, Bjørn Åge Berntsen, Rune Hagen, Maria Bergsrønning Tanemsmo og Ståle Vaag

Forfall: Christine Dahl, Olav Noteng og Torhild Aarbergsbotten

Adm: Eva Olsen, Anders Hoff(sak 33 a og 34), Ivan Leraand(sak 32, 33, a, b, c, d, e og 34) og Kjell Bjarne Helland(sak 32, 33, 35, 36, og 37)

Sted: Gauldal skole og kulturhus

Tid: Mandag, 7. november 2016

**Saksliste kretsstyremøte nr. 6 2016-2018**

Sak 32/16-18 Protokoller

Sak 33/16-18 Referat og orienteringssaker

Sak 34/16-18 Trondheim Spektrum

Sak 35/16-18 Regnskap 3. kvartal 2016

Sak 36/16-18 Rutiner bruk varamedlemmer

Sak 37/16-18 Innspill mandat ressursgruppe Folkehelse STIK

**Kommentar til innkallingen:**

Ingen

**Kommentar til sakslista:**

Styreleder Terje Roel var møteleder på sak 33 a og 34, forlot deretter møte. Deretter tok nestleder May Romundstad over som møteleder på de resterende styresakene.

Organisasjonssjef Kjell Bjarne Helland valgte selv å ikke delta på sak 34 på grunn av stilt spørsmål om habilitet i styremøte 5/2016-2018.

**Sør-Trøndelag idrettskrets**

Terje Roel

Møteleder(Sak 33 a og 34)

May Romundstad

Møteleder(resterende saker)

# Sak 32/16-18 Protokoller

**Saksvedlegg**

1. Protokoll KS møte nr. 5 2016-2018 datert 10. oktober 2016

**Organisasjonssjefens innstilling til vedtak**

Protokollen godkjennes

**Vedtak:**

**Som innstilling. Vedtaket var enstemmig.**

# Sak 33/16-18 Referat og orienteringssaker

1. Orientering fra Midtre Gauldal kommune og Midtre Gauldal idrettsråd
2. Innspill Skolebruksplan 4 – Fase 3
3. Trondheim Idrettsklinikk AS
4. Status utredning NTIK og STIK
5. Sør-Trøndelag Idrettskrets- jubileum 2019
6. Fjørtoftutvalget – møte Trondheim 10. november 2016
7. Avklaring habilitetsspørsmål organisasjonssjef
8. Neste styremøte

**Organisasjonssjefens innstilling til vedtak:**

Referat- og orienteringssaker tatt til etterretning

**Vedtak:**

**Referatsakene tatt til etterretning.**

**a)Kultursjef Arnfinn Solem orienterte fra kommunen om arbeidet status på kommunens arbeide inn mot idretten og de prosesser som nå pågår. Jorid Løkken fra Sokna IL Skiskyting orienterte om arbeidet hos dem viste en film ifb med tildelte innovasjonsmidler fra Norges Skiskytterforbund. Formålet med filmen er blant annet å fremme gleden ved å drive idrett og både beholde dagens medlemmer og rekruttere nye.**

**Deretter presenterte lederen av idrettsrådet Ole Jørgen Elvebakk Skinderhaug status idretten – lag, idretter, medlemsutvikling, anlegg og planer for fremtiden. Svært positive signaler fra ordfører Sivert Moen om ønske samarbeid og dialog med idrettsrådet.**

**d)Møte utsatt på grunn av sykdom. Nytt møte gjennomføres 16. november 2016.**

**e)Det tas kontakt med NTNU v/Jan Erik Ingebrigtsen for å sjekke mulighet til å engasjere studenter til å utarbeide en jubileumsberetning for STIK’s 100 års jubileum.**

**g) Det ble i styremøte nr 5/2016-2018 stilt spørsmål om organisasjonssjefens habilitet ifb med behandling av Trondheim Spektrum.**

**Han har sittet som vararepresentant i styret der, noe som har vært praksis for idrettskretsen i flere perioder.**

**Det er over 2 år siden han har blitt innkalt som vara og mottatt hverken sakspapirer eller protokoller ifb møter de har hatt/har.**

**Med bakgrunn i spørsmålet som ble stilt i styremøte og hans personlige prinsipielle holdning i slike spørsmål, tok han umiddelbart kontakt med Trondheim Spektrums styreleder og ba seg fritatt fra vervet som vararepresentant med umiddelbar virkning. Dette uavhengig av tidligere praksis som har vært i idrettskretsen.**

**Han er da bekreftet fratrådt som varamedlem fra styret i Trondheim Spektrum fra 11. oktober 2016.**

**Dette bekreftet både av selskapet styreleder og Brønnøysund registre.**

**h)Neste styremøte er mandag 12. desember 2016 kl 16.30-21.00 på Idrettens Hus/Trondheim.**

# Sak 34/16-18 Trondheim Spektrum

**Saksvedlegg**

Ingen

**Saksfremlegg**

Viser til sak 31/16-18 Trondheim spektrum.

Saken ble utsatt for behandling med bakgrunn i spørsmål om organisasjonssjefens habilitet med bakgrunn er varamedlem til styret i Trondheim Spektrum.

Saken legges derfor frem uten saksvedlegg og ytterligere saksfremlegg.

Anders Hoff trer inn i saken som administrativ ressurs under denne saken.

**Organisasjonssjefens innstilling til vedtak**

Det fremlegges ikke noe forslag til innstilling i saken

**Styreleders forslag til vedtak**

Styret i Sør-Trøndelag Idrettskrets stiller seg bak Idrettsrådet i Trondheim sin høringsuttalelse til forslag til reguleringsplan for Nidarø.

Med hensyn til vedtatt utredning om alternativ plassering av ny storbyhall, vil styret i Sør-Trøndelag Idrettskrets avvente Idrettsrådet i Trondheim sine uttalelser i saken før eventuell videre behandling vurderes.

**Vedtak:**

**Styret i Sør-Trøndelag Idrettskrets stiller seg bak Idrettsrådet i Trondheim sin høringsuttalelse til forslag til reguleringsplan for Nidarø.**

**Med hensyn til vedtatt utredning om alternativ plassering av ny storbyhall, vil styret i Sør-Trøndelag Idrettskrets avvente Idrettsrådet i Trondheim sine uttalelser i saken før eventuell videre behandling vurderes.**

**Forslag enstemmig vedtatt.**

# Sak 35/16-18 Regnskap 3. kvartal 2016

**Saksvedlegg**

a)Kommentarer til regnskapet 3. kvartal 2016

b)Resultatregnskap 3. kvartal 2016

c)Balanse 3. kvartal 2016

**Saksfremlegg**

Det vises til tilsendte vedlegg.

Regnskap 3. kvartal 2016 viser ingen store avvik i forhold til vedtatt budsjett. Vi har fortsatt stort fokus på kostnadene. Aktivitetsnivået i STIK er fortsatt høyt og speiler godt den økonomiske utviklingen. Bortsett fra tilskudd(fylkeskommunen og NIF) er inntektene basert på arrangement/konferanser(«fra IDE til Virkelighet og Samspillskonferansen), disse er direkte nøklet til Idrettens Hederskveld. Regnskapet for Idrettens Hederskveld vil være klart til styremøte i desember 2016.

**Organisasjonssjefens innstilling til vedtak**

Regnskap 3. kvartal 2016 vedtas.

**Vedtak:**

**Regnskap 3. kvartal 2016 enstemmig vedtatt**

# Sak 36/16-18 Rutiner bruk varamedlem

**Saksvedlegg**

Ingen

**Saksfremlegg**

Saken gjelder rutiner ved forfall fra et av de ordinæres styremedlemmer. STIK har hatt som praksis at varamedlemmene innkalles til alle styremøter og deltar på lik linje som øvrige styremedlemmer i styremøtene. Det er kun ved avstemming varamedlemmene ikke deltar.

STIK har videre hatt som praksis at ved forfall fra et av de ordinære styremedlemmer så trer varamedlem av samme kjønn inn som ordinært medlem i aktuelt møte såfremt at dette ikke kommer i strid med NIF’s lov § 2-4

Dette er også i samsvar med Lovutvalgets tilrådning jfr sak 16/12 i deres protokoller. Den sier følgende:

***Enkeltstående forfall fra møte i styre, råd og utvalg:***

*Verken loven eller forskriften regulerer hvilket varamedlem som skal møte i styre, råd og*

*utvalg der et ordinært medlem har et enkeltstående forfall. I lys av formålet med § 2-4*

*bør imidlertid det varamedlem som rykker opp være av samme kjønn som det medlem*

*som har forfall.*

**Organisasjonssjefens innstilling til vedtak**

Ved forfall fra ordinært styremedlem trer varamedlem av samme kjønn inn i aktuelle styremøte såfremt dette ikke er i strid med NIF’s lov § 2-4.

**Vedtak:**

**Som innstilling. Vedtaket var enstemmig.**

# Sak 37/16-18 Innspill mandat ressursgruppe Folkehelse STIK

**Saksvedlegg**

Ingen

**Saksfremlegg**

Viser til sak 16/16-18 -Forslag organisering styrearbeid og da pkt 2) Ressursgruppe Folkehelse. Der står det følgende:

**2)Ressursgruppe folkehelse**

*Idretten driver folkehelse hver eneste dag, men bruker sjelden dette som begrep. Vi foreslår at man etablerer en ressursgruppe hvor noen kan være faste i gruppen, mens andre blir involvert på ulike tema. Tema kan for eksempel være –hvordan bygge ned barrierer for deltagelse (for eksempel funksjonsnedsettelse, etnisk opprinnelse, seksuell legning, økonomi, mobbing/trakassering), skole og 60 min fysisk aktivitet pr dag, fysiske skolesekken og ernæring.*

*Vi foreslår her at man velger tema som man vil fokusere sterkere og at man etablerer grupper ut ifra ønsket bakgrunn fra de involverte. Arrangere klubbmøter, krets- og idrettsrådmøter, kobles opp mot arrangement (for eksempel VM2023) kan være tiltak som iverksettes.*

*I tillegg foreslås det at man innleder samtaler med Nord-Trøndelag Idrettskrets som har Folkehelse som en av sine viktigste arbeidsoppgaver. Formålet med dette er blant annet å utveksle erfaringer.*

Dette er mange ulike tema som er mulig å fokusere. Ressursgruppe Folkehelse STIK ønsker innspill fra øvrige styremedlemmer på de prioriteringer som bør gjøres for det videre arbeide.

**Organisasjonssjefens innstilling til vedtak**

Ressursgruppe Folkehelse STIK tar med seg de innspill som er fremkommet og gir en orientering om det videre arbeidet i styremøte i januar 2017.

**Vedtak:**

**Saken utsettes med bakgrunn i at man avventer svar fra Nord-Trøndelag Idrettskrets på en henvendelse om et samarbeid på dette tema i inneværende Tingperiode. Ressursgruppe Folkehelse STIK vil melde saken opp igjen når den er klar for ny styrebehandling.**